**Zápis z členskej schôdze Bobtail & Bearded collie klubu 4.5.2024 v Lipovom**

Prítomní: podľa prezenčnej listiny

Prítomných členov klubu na schôdzi privítala predsedníčka klubu Ing. Bilá.

Oboznámila všetkých s programom zasadnutia:

1. Otvorenie
2. Voľba zapisovateľa a overovateľa zápisu
3. Správa predsedu klubu
4. Správa ekonóma klubu
5. Správa poradcu chovu
6. Prejednanie zmeny STANOV klubu
7. Úprava poplatkov
8. Rôzne – diskusia
9. Záver

K programu neboli pripomienky.

Za zapisovateľku navrhla p. Pilnú Moniku a za overovateľa zápisu pani Blanku Pásztoóovú.

**Uznesenie č. 1/2024**

ČS schvaľuje program schôdze, zapisovateľku p. Pilnú Moniku a overovateľku p. Blanku Pásztóovú.

**Správa predsedkyne klubu**

Predsedkyňa klubu v krátkosti zhodnotila činnosť klubu v predchádzajúcich rokoch. Konštatovala, že pre nezáujem členov je činnosť klubu obmedzená len na organizovanie klubových a špeciálnych výstav a s poľutovaním konštatovala nízky záujem členov zapojiť sa do činnosti klubu. Vyzvala ich, aby navrhli spoločné aktivity. Návrh na spoločné prechádzky v prírode sa stretol s pozitívnou odozvou. Bolo dohodnuté, že do 30.6.2024 pošlú členovia na email tajomníčky klubu návrhy na miesta a termíny.

**Uznesenie č. 2/2024**

ČS berie na vedomie správu poradkyne chovu.

**Správa ekonómky klubu**

Správu podala ekonómka klubu p. Fülleová Mária. Informovala o stavoch v pokladni a na účte k 1.1.2023 = 4800,26 € a 31.12.2023 = 5413,23€. Príjmy klubu za rok 2023 boli 5387,58€ a výdaje 4774,61€. Správa tvorí prílohu zápisu.

**Uznesenie č. 3/2024**

ČS berie na vedomie správu ekonómky klubu p. Fülleovej Márie.

**Správa poradkyne chovu**

Rok 2022

*Bearded collie*

Počet vrhov 2 – chovateľské stanice Kasiterit a Black Cooper z toho narodených 7 šteniat (3 psy a 4 suky)

Uchovnená nebola žiadna Beardedka.

Dovezený bol jeden jedinec z ČR.

*Bobtail*

V tomto roku nebol odchovaný žiaden vrh a nebol dovezený žiadny jedinec.

Uchovnená bola jedna suka menom Faye Dunaway Shaggy Edition a jeden pes – Humphrey Bogart Shaggy Edition.

Rok 2023

*Bearded collie*

Žiaľ nebol odchovaný ani jeden vrh a ani nebol dovezený žiadny jedinec.

Uchovnená bola jedna suka Healey My Love Deline.

*Bobtail*

U bobtailov bohužiaľ nebol odchovaný žiaden vrh, nebol dovezený žiaden jedinec a ani nebol uchovnený žiadny jedinec. Bolo vydané iba jedno pripúšťacie povolenie, krytie bolo neúspešné.

Rok 2024

V tomto roku zatiaľ bez prírastkov šteniat ale u Beardediek boli vydane 4 pripúšťacie povolenia, z toho jedna suka je nakrytá a v najbližších dňoch by mala porodiť, tak jej držíme palce.

U Bobtailov bolo tiež vydané jedno pripúšťacie povolenie a čakam na podklady pre uchovnenie dvoch jedincov. Verím, že bude tento rok bude pre náš chov prínosnejší.

**Uznesenie č. 4/2024**

ČS berie na vedomie správu poradkyne chovu.

**Prejednanie zmeny Stanov BBCK**

Výbor klubu navrhol upresnenie znenia stanov BBCK v niektorých bodoch. Navrhované zmeny boli rozposlané emailom členom klubu 4 týždne pred konaním členskej schôdze.

Materiál tvorí prílohu zápisu.

Platnosť: ihneď po schválení MV SR.

**Uznesenie č. 5/2024**

ČS schvaľuje nové znenie Stanov BBCK. Platnosť ihneď po schválení MV SR.

**Úprava poplatkov**

Výbor navrhol zvýšenie výstavných poplatkov, nakoľko náklady na zabezpečenie posudzovania rozhodcom zo zahraničia sú vyššie ako keď je pozvaný rozhodca zo Slovenska.

Členovia klubu navrhli celkové plošné zvýšenie výstavných poplatkov o 5€ nasledovne:

|  |  |  |  |  |  |  |
| --- | --- | --- | --- | --- | --- | --- |
| **Výstavné poplatky**  **Entry fees** | Člen BBCK  BBCK member | | | Nečlen BBCK  Not BBCK member | | |
|  | ***1. uzáv.***  ***1st entry*** | ***2. uzáv.***  ***2nd entry*** | ***3. uzáv.***  ***3rd entry*** | ***1. uzáv.***  ***1st entry*** | ***2. uzáv.***  ***2nd entry*** | ***3. uzáv.***  ***3rd entry*** |
| ***Za prvého psa***  ***First dog*** | 35,00 € | 40,00 € | 50,00 | 45,00 € | 50,00 € | 60,00 |
| ***Za druhého a ďalšieho psa***  ***Second and additional dog*** | 30,00 € | 35,00 € | 45,00 | 40,00 € | 45,00 € | 55,00 |
| ***Trieda šteniec, dorast, veterán, čestná***  ***Baby, puppy, veteran and honour class*** | 20,00 € | 25,00 € | 35,00 | 30,00 € | 35,00 € | 45,00 |
| ***Trieda funny***  ***Funny class*** | 15,00 € | 20,00 € | 30,00 | 20,00 € | 25,00 € | 35,00 |
| ***Súťaže***  ***Competitions*** | 20,00 € | 25,00 € | 35,00 | 30,00 € | 35,00 € | 40,00 |

Platnosť: od 1.6.2024.

Pani Hanáková navrhla zvýšenie členského poplatku z min. 25€ na min. 30€. Prítomní členovia súhlasili.

Platnosť: od 1.6.2024

**Uznesenie č. 6/2024**

ČS schvaľuje nový cenník výstavných poplatkov BBCK. Platnosť od 1.6.2024.

ČS schvaľuje zvýšenie členského príspevku do klubu na min. 30€. Platnosť od 1.6.2024.

**Rôzne, diskusia**

Žiadne príspevky.

**Záver**

Predsedníčka klubu Ing. Bilá poďakovala prítomným za účasť a popriala šťastnú cestu domov.

Zapísala:

Monika Pilná

Overovateľ:

Blanka Pásztóová

Predsedkyňa klubu:

Ing. Katarína Bilá